নূর হাসানালী

নূর মোহাম্মদ হাসানালী  (১৩ আগস্ট ১৯১৮ – ২৫ আগস্ট ২০০৬) ছিলেন ত্রিনিদাদ ও টোবাগোর একজন ত্রিনিদাদীয় আইনজীবী, বিচারক এবং রাজনীতিবিদ। তিনি ১৯৮৭ থেকে ১৯৯৭ সাল পর্যন্ত ত্রিনিদাদ ও টোবাগোর দ্বিতীয় রাষ্ট্রপতি হিসেবে দায়িত্ব পালন করেন। অবসরপ্রাপ্ত উচ্চ আদালতের এই বিচারপতি ছিলেন ত্রিনিদাদ ও টোবাগোর রাষ্ট্রপতি পদে অধিষ্ঠিত হওয়া প্রথম ভারতীয় বংশোদ্ভূত ব্যক্তি এবং প্রথম মুসলিম। একই সাথে তিনি আমেরিকা মহাদেশের প্রথম মুসলিম রাষ্ট্রপ্রধানও ছিলেন।

১৯৯০ সালে জামাত আল মুসলিমিন কর্তৃক সংগঠিত অভ্যুত্থান প্রচেষ্টার সময় হাসানালি রাষ্ট্রপতি হিসেবে দায়িত্বরত ছিলেন। সেই সময় একটি ইসলামপন্থী গোষ্ঠী দেশের পুলিশ সদর দফতরে বোমা হামলা চালায়, পার্লামেন্ট দখল করে এবং প্রধানমন্ত্রী ও তাঁর মন্ত্রিসভার সদস্যদের জিম্মি করে। হাসানালি তখন লন্ডন সফরে ছিলেন এবং সরকার নিয়ন্ত্রণ ফিরে না পাওয়া পর্যন্ত সেখানেই অবস্থান করেন। দেশে ফিরে তিনি নিজ দেশের নাগরিকদের শান্ত করতে এবং আইনের শাসন ও গণতন্ত্রকে সঠিক পথে ফিরিয়ে আনতে গুরুত্বপূর্ণ ভূমিকা পালন করেন। তাঁর রাষ্ট্রপতিত্বের সময়কাল মূলত আনুষ্ঠানিক হলেও জাতিগত বিভেদ দূর করতে এবং বিভিন্ন রাজনৈতিক দলের মধ্যে ঐক্য গড়ে তুলতে তাঁর প্রচেষ্টা স্মরণীয় হয়ে আছে।

জীবনী
হাসানালি সাত ভাইবোনের মধ্যে ষষ্ঠ। তিনি ত্রিনিদাদ ও টোবাগোর সান ফার্নান্দো শহরে একটি ইন্দো-ত্রিনিদাদীয় মুসলিম পরিবারে জন্মগ্রহণ করেন। তিনি করিন্থ কানাডিয়ান মিশন প্রাইমারি স্কুল এবং নাপারিমা কলেজে পড়াশোনা করেন। স্নাতক সম্পন্ন হওয়ার পর তিনি ১৯৩৮ থেকে ১৯৪৩ সাল পর্যন্ত নাপারিমা কলেজেই শিক্ষকতা করেন। ১৯৪৩ সালে তিনি কানাডায় যান, যেখানে তিনি টরন্টো বিশ্ববিদ্যালয়ে পড়াশোনা করেন।* Biography from Nalis.

হাসানালিকে "ত্রিনিদাদ ও টোবাগো রাজনীতির ইতিহাসে অন্যতম নিরপেক্ষ, সংযত ও মর্যাদাসম্পন্ন ব্যক্তিত্ব" হিসেবে বর্ণনা করা হয়।A dignified figure of T&T politics, Trinidad Guardian, 26 August 2006. ১৯৮৭ সালে যখন তিনি রাষ্ট্রপতির দায়িত্ব গ্রহণ করেন তখন তাকে “একজন নিখুঁত যোগ্যতাসম্পন্ন ব্যক্তি, যার সততা ও বিনয়ের খ্যাতি সর্বোচ্চ স্তরের” বলে আখ্যায়িত করা হয়েছিল। একজন মুসলিম হিসেবে হাসানালি রাষ্ট্রপতির বাসভবন প্রেসিডেন্টস হাউসে অ্যালকোহলযুক্ত পানীয় পরিবেশন না করার সিদ্ধান্ত নেন। প্রধানমন্ত্রী এ. এন. আর. রবিনসনের পক্ষ থেকে কিছু আপত্তি থাকলেও সাধারণ জনগণ কখনোই এই সিদ্ধান্তকে বিতর্কিত বলে মনে করেনি।"মুসলিম ধর্মবিশ্বাসের প্রতি অঙ্গীকারবদ্ধ থাকায়, জনাব হাসানালি প্রেসিডেন্টস হাউসে তাঁর কোনো অনুষ্ঠানে অ্যালকোহলযুক্ত পানীয় পরিবেশনের অনুমতি দেননি। ত্রিনিদাদ ও টোবাগোতে বিদ্যমান বিভিন্ন ধর্মের রাষ্ট্রপ্রধান হিসেবে কেউ কেউ এটিকে অন্যের উপর নিজের বিশ্বাস চাপিয়ে দেওয়া হিসেবে দেখতে পারতেন বলে আমি মনে করি। তা সত্ত্বেও, এটি দেশে কখনোই কোনো বিতর্কের জন্ম দেয়নি এবং এই মহৎ নাগরিকের কার্যকাল জাতি দ্বারা শান্তিপূর্ণভাবে গৃহীত হয়েছিল।" Hassanali a model citizen – Robinson, Trinidad Guardian, 26 August 2006.

হাসানালি ভারপ্রাপ্ত রাষ্ট্রপতি এলিস ক্লার্কের (১৯৭৬-১৯৮৭) স্থলাভিষিক্ত হন এবং তার পর রাষ্ট্রপতি হন আর্থার এন. আর. রবিনসন (১৯৯৭-২০০৩)।The Office of the President of the Republic of Trinidad and Tobago - History of the Presidency

২০০৬ সালের ২৫শে আগস্Profile of Noor Mohamed Hassanali ট ত্রিনিদাদ ও টোবাগোর ওয়েস্টমরিংসের নিজ বাসভবনে হাসানালি ৮৮ বছর বয়সে মারা যান। তিনি মৃত্যুর পূর্ববর্তী এক বছর ধরে উচ্চ রক্তচাপে ভুগছিলেন। ইসলামিক রীতি অনুযায়ী সেদিনই  তাঁকে ত্রিনিদাদ ও টোবাগোর সেন্ট জেমস এলাকার ওয়েস্টার্ন কবরস্থানে দাফন করা হয়।

 টীকা 

তথ্যসূত্র
উদ্ধৃতি

সূত্র
 জীবনী নালিস থেকে।
 সংক্ষিপ্ত জীবনী নালিস থেকে।
 নূর হাসানালী: ত্রিনিদাদের জীবন্ত কিংবদন্তি – ন্যান্সি গ্রেডন, বর্ডার লাইনস, টরন্টো বিশ্ববিদ্যালয়; ২০০৩ সালের শরৎকাল।
 হাসানালির ৫০তম বার্ষিকী – অ্যাঞ্জেলা পিডক

বিষয়শ্রেণী:১৯১৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রিনিদাদ ও টোবাগোর মুসলিম